ครม.อัดงบ290ล้าน ติดตั้งเครื่องอีดีซี
คลังเผยจัดงบผ่านบัตรสวัสดิการแล้ว 1.18 หมื่นล้าน ครม.ไฟเขียวงบกลาง 290 ล้าน หนุนขยายวางเครื่องอีดีซี
31 ม.ค. 2561

คลังเผยจัดงบผ่านบัตรสวัสดิการแล้ว 1.18 หมื่นล้าน ครม.ไฟเขียวงบกลาง 290 ล้าน หนุนขยายวางเครื่องอีดีซีนายณัฐพร จาตุศรีพิทักษ์ ที่ปรึกษา รมต.ประจำสำนักนายกรัฐมนตรี เปิดเผยว่า ในการประชุมคณะรัฐมนตรี วันที่ 30 ม.ค. ได้มีมติอนุมัติงบประมาณรายจ่าย ปี 2560 งบกลางรายการเงินสำรองจ่าย 290.59 ล้านบาท เพื่อใช้ในโครงการจัดทำบัตรสวัสดิการแห่งรัฐให้แก่ผู้มีสิทธิ ตามโครงการ ลงทะเบียนเพื่อสวัสดิการแห่งรัฐปี 2560 แยกเป็นค่าใช้จ่ายในการวางเครื่องรูดบัตร (อีดีซี) 22,121 เครื่อง ราคาเครื่องละ 13,037 บาท รวมวงเงิน 288.39 ล้านบาท ค่าใช้จ่ายในการบันทึกข้อมูลส่วนบุคคลและข้อมูล เพื่อการเติมเงินบัตรแมงมุม 2.2 ล้านบาททั้งนี้ล่าสุดได้มีการติดตั้งเครื่อง อีดีซีในร้านธงฟ้าประชารัฐไปแล้ว 18,789 เครื่องสำหรับความคืบหน้าของโครงการบัตรสวัสดิการแห่งรัฐตั้งแต่วันที่ 1 ต.ค. 2560-28 ม.ค. 2561 ได้มีการจัดสรรงบประมาณผ่านบัตรสวัสดิการในส่วนต่างๆ ไปแล้ว 11,871 ล้านบาท โดยแยกเป็นงบประมาณผ่านร้านธงฟ้าประชารัฐ 11,783 ล้านบาท ร้านขายก๊าซหุงต้ม 13.41 ล้านบาท บริษัท บขส. 28 ล้านบาท และการรถไฟแห่งประเทศไทย (รฟท.) 45 ล้านบาท ส่วนขององค์การขนส่งมวลชนกรุงเทพ ยังไม่รวมอยู่ในการรายงานครั้งนี้